“กรณ์” เดินหน้าเข็นธนาคารคนจน เปิดทาง "รากหญ้า" เข้าถึงสินเชื่อ ปี 53
&nbsp;&nbsp;&nbsp;นายกรณ์ จาติกวณิช รมว.คลัง กล่าวว่า เพื่อเป็นการแก้ปัญหาหนี้ในระยะยาว กระทรวงการคลังและธนาคารแห่งประเทศไทย (ธปท.) ร่วมกันหาแนวทางในการตั้งองค์กรให้บริการทางการเงินแก่ผู้ที่เคยอาศัยเงินกู้นอกระบบ ซึ่งตามแผนพัฒนาตลาดเงินกำหนดให้ตั้งสถาบันการเงินบริการแก่รากหญ้า (ไมโครไฟแนนซ์) ภายในปี 2554 แต่รัฐบาลมีแผนตั้งสถาบันการเงินบริการระดับรากหญ้าให้เสร็จภายในปี 2553
11 ธ.ค. 2552

นายกรณ์ จาติกวณิช รมว.คลัง กล่าวว่า เพื่อเป็นการแก้ปัญหาหนี้ในระยะยาว กระทรวงการคลังและธนาคารแห่งประเทศไทย (ธปท.) ร่วมกันหาแนวทางในการตั้งองค์กรให้บริการทางการเงินแก่ผู้ที่เคยอาศัยเงินกู้นอกระบบ ซึ่งตามแผนพัฒนาตลาดเงินกำหนดให้ตั้งสถาบันการเงินบริการแก่รากหญ้า (ไมโครไฟแนนซ์) ภายในปี 2554 แต่รัฐบาลมีแผนตั้งสถาบันการเงินบริการระดับรากหญ้าให้เสร็จภายในปี 2553
   นายกรณ์ กล่าวว่า ในต้นปี 2553 นี้  จะทำการจัดสัมมนาฝ่ายต่าง ๆ เพื่อกำหนดแนวทางในการตั้งสถาบันการเงินบริการแก่รากหญ้า จึงต้องดูรูปแบบการบริหารจัดการของกองทุนหมู่บ้าน สหกรณ์ ธนาคารโรงเรียน กลุ่มออมทรัพย์ เพื่อนำมาปรับใช้เป็นองค์กรที่คอยดูแลประชาชนที่คอยพึ่งพาหนี้นอกระบบ 
   "ปกติชาวบ้านที่คอยพึ่งพาอาศัยหนี้นอกระบบจะไม่กล้าขอกู้เงินแบงก์ เพราะรู้ว่าไม่ถูกมองว่าเป็นกลุ่มลูกค้าของแบงก์อยู่แล้ว และตามวัฒนธรรมของแบงก์ที่มีอยู่ในปัจจุบันก็ไม่ได้เน้นให้บริการลูกหนี้กลุ่มดังกล่าว จึงต้องมีธนาคารคอยให้การดูแลโดยตรง ซึ่งมีคนกลุ่มนี้ถึง 15 % ยังไม่เข้าถึงแหล่งทุนในระบบ " นายกรณ์ กล่าว